CELEX: 62012TN0084
Language: da
Date: 2012-01-31 00:00:00
Title: Sag T-84/12: Sag anlagt den 31. januar 2012 — Uspaskich mod Parlamentet

28.4.2012   
            
            
               DA
            
            
               Den Europæiske Unions Tidende
            
            
               C 126/19
            
         Sag anlagt den 31. januar 2012 — Uspaskich mod Parlamentet
   (Sag T-84/12)
   2012/C 126/38
   Processprog: litauisk
   
      Parter
   
   
      Sagsøger: Viktor Uspaskich (Kėdainiai, Litauen), (ved advokat Aivaro Raišučio)
   
      Sagsøgt: Europa-Parlamentet
   
      Sagsøgerens påstande
   
   
               —
            
            
               Europa-Parlamentets afgørelse nr. P7_TA(2011)0541 om anmodning om beskyttelse af sagsøgerens immunitet annulleres.
            
         
               —
            
            
               Sagsøgerens anmodning af 11. april 2011 om fornyet bedømmelse af den offentlige anklagers anmodning om ophævelse af immuniteten imødekommes.
            
         
               —
            
            
               Sagsøgerens immunitet beskyttes.
            
         
               —
            
            
               Sagsøgeren tilkendes 10 000 EUR i erstatning.
            
         
               —
            
            
               Parlamentet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat fem anbringender
   Det første anbringende vedrører tilsidesættelse af retten til en fornyet prøvelse af en ældre afgørelse, når nye faktiske omstændigheder giver anledning til en formodning for fumus persecutionis.
   Det andet anbringende vedrører tilsidesættelse af retten til en upartisk behandling af anmodningen, idet den samme person blev udpeget til ordfører i den anden sag om beskyttelse af immuniteten.
   Det tredje anbringende vedrører tilsidesættelse af retten til forsvar og af retten til en retfærdig behandling.
   Det fjerde anbringende, som vedrører tilsidesættelse af artikel 9, stk. 1, litra a), i protokollen vedrørende Den Europæiske Unions privilegier og immuniteter, er støttet på den omstændighed, at Europa-Parlamentet vedtog den anfægtede afgørelse på grundlag af en fejlagtig hjemmel og tilsidesatte den nævnte bestemmelse i protokollen ved at henvise til en åbenbart fejlagtig fortolkning af artikel 62, stk. 1 og 2, i den litauiske forfatning.
   Det femte anbringende vedrører en åbenbart fejlagtig bedømmelse af fumus persecutionis. Ifølge sagsøgeren foretog Europa-Parlamentet en ukorrekt vurdering af sine tidligere afgørelsers bindende karakter vedrørende immunitet og af begrebet fumus, og det afslog at vurdere sagsøgerens argumenter vedrørende fumus persecutionis på grundlag af hvilket sagsøgeren burde have været anerkendt som offer for politisk forfølgelse.